**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 464/2013 Z. z. a zákona č. 307/2014 Z. z. sa dopĺňa takto:

1. § 2 sa dopĺňa písmenom aa), ktoré znie:

„aa) informovaným nesúhlasom písomný nesúhlas fyzickej osoby, v ktorom sa okrem jej vlastnoručného podpisu uvedie, že táto osoba bola riadne poučená o dôsledkoch jej nesúhlasu.“.

2. V § 3 písm. h) sa za slovo „žiakov“ vkladá čiarka a slová „ako aj očakávania ich rodičov“.

3. Za § 15 sa vkladá nový § 15a, ktorý vrátane nadpisu znie:

**„§ 15a**

**Vyučovanie obsahujúce sexuálne správanie alebo poznatky o eutanázii**

(1) Ak vyučovanie v škole podľa tohto zákona, okrem základných umeleckých škôl a jazykových škôl, obsahuje sexuálne správanie alebo poznatky o eutanázii, nemôže sa ho žiak zúčastniť v prípade, ak s obsahom takéhoto vyučovania rodič alebo iný zákonný zástupca žiaka alebo žiak vyslovil vopred informovaný nesúhlas.

(2) Ak počas výchovno-vzdelávacieho programu by malo v rámci vyučovacieho času alebo po vyučovacom čase dôjsť k vyučovaniu alebo prednášaniu obsahujúcemu sexuálne správanie alebo poznatky o eutanázii, nemôže sa ho žiak zúčastniť v prípade, ak s obsahom takéhoto vyučovania alebo prednášky rodič alebo iný zákonný zástupca žiaka alebo žiak vyslovil vopred informovaný nesúhlas.

(3) Odmietnutie účasti žiaka z dôvodu nesúhlasu rodiča, iného zákonného zástupcu alebo žiaka s vyučovaním alebo prednášaním z dôvodov uvedených v odseku 1 alebo odseku 2 sa považuje za uvoľnenie z výchovy a vzdelávania bez náhrady.

(4) Riaditeľ školy alebo ním poverený učiteľ je povinný aspoň tri pracovné dni pred vyučovaním alebo prednášaním s obsahom podľa odseku 1 alebo odseku 2 písomne o tom informovať rodiča alebo iného zákonného zástupcu žiaka s tým, že súčasťou informácie musí byť aj možnosť podpísať informovaný nesúhlas. Podrobnosti upraví vnútorný predpis školy.

(5) Za kontrolu účasti žiakov počas výchovno-vzdelávacieho programu, ktorej obsahom má byť sexuálne správanie alebo poznatky o eutanázii, zodpovedá riaditeľ školy.

**Čl. II**

Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 365/2004 Z. z., zákona č. 564/2004 Z. z., zákona č. 5/2005 Z. z., zákona č. 475/2005 Z. z., zákona č. 279/2006 Z. z., zákona č. 689/2006 Z. z., zákona č. 245/2008 Z. z., zákona č. 462/2008 Z. z., zákona č. 179/2009 Z. z., zákona č. 184/2009 Z. z., zákona č. 214/2009 Z. z., zákona č. 38/2011 Z. z., zákona č. 325/2012 Z. z., zákona č. 345/2012 Z. z., zákona č. 312/2013 Z. z. a zákona č. 464/2013 Z. z. sa dopĺňa takto:

1. § 5 ods. 2 sa dopĺňa písmenom i), ktoré znie:

„i) dodržiavanie neúčasti žiakov na vyučovaní alebo prednášaní podľa osobitného predpisu15a).“.

Poznámka pod čiarou k odkazu 15a znie:

„15a) § 15a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. .../2015 Z. z.“.

2. V poznámke pod čiarou k odkazu 18 sa citácia „§ 53 ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.“ nahrádza citáciou „§ 53 ods. 5 zákona č. 245/2008 Z. z.“.

3. § 37a ods. 2 sa dopĺňa písmenom c), ktoré znie:

„c) umožnil žiakovi účasť na vyučovaní alebo prednášaní v rozpore s osobitným predpisom15a).“.

**Čl. III**

Tento zákon nadobúda účinnosť 1. augusta 2015.